Begge gudinnene ble assosiert med fargene rødt, hvitt og gull. Michael Janda etymologiserer Afrodites navn som et epitet av Eos som betyr «hun som reiser seg fra skummet [av havet]» og peker på Hesiods beretning i om Afrodites fødsel som en arkaisk refleks av indoeuropeisk myte. Afrodite som stiger opp av vannet etter at Kronos beseiret Uranos som et mytem ville da være direkte knyttet til den rigvediske myten om Indra som beseiret Vrtra og frigjorde Usjas. En annen viktig likhet mellom Afrodite og den indoeuropeiske daggry-gudinnen er hennes nære slektskap med den greske himmelguddommen, ettersom det er to himmelguder som krever farskapet til henne: Zevs og Uranos.